Петър Андасаров
Катеричка

chitanka.info

В зеления смях на дървета

гмурка се палаво, тича —

ту близне с опашка небето,

ту хитро от клони наднича.

Ту слънчево снопче прегризе,

ту вейчица някъде люшне.

Изкачи се, после заслиза

и пак до зелено се гушне.

Тъй с танца си цял ден люлее

зеления смях на дървета.

Додето звездици над нея

залюшкат хорце по небето.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.